
 31.7.2018
 BG
 Официален вестник на Европейския съюз
 L 194/44
 РЕГЛАМЕНТ ЗА ИЗПЪЛНЕНИЕ (ЕС) 2018/1077 НА КОМИСИЯТА
 от 30 юли 2018 година
 за изменение на Регламент за изпълнение (ЕС) No 808/2014 за определяне на правила за прилагането на Регламент (ЕС) No 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) No 1698/2005 на Съвета (1), и по-специално член 8, параграф 3 от него,
 като има предвид, че:
 (1)
 С Регламент за изпълнение (ЕС) No 808/2014 на Комисията (2) бяха определени правила за прилагането на Регламент (ЕС) No 1305/2013. С Регламент (ЕС) 2017/2393 на Европейския парламент и на Съвета (3) беше изменен Регламент (ЕС) No 1305/2013 чрез опростяване на общите правила, уреждащи Европейския земеделски фонд за развитие на селските райони (ЕЗФРСР). Поради това правилата за прилагане на Регламент (ЕС) No 1305/2013 следва да бъдат съответно изменени.
 (2)
 Задължението органите за предоставяне на консултации да се избират чрез специална тръжна процедура беше отменено. Поради това правилата за прилагане, свързани с търговете, следва да бъдат заличени.
 (3)
 В член 2, параграф 1, буква н) от Регламент (ЕС) No 1305/2013 бяха въведени правила за съвместното установяване на земеделско стопанство от млади земеделски стопани, а в член 2, параграф 1, буква т) от същия регламент беше добавено определение за „дата на установяване“. Поради това следва да се приведат в съответствие разпоредбите, отнасящи се до младите земеделски стопани, посочени в част 1, параграф 8 от приложение I към Регламент за изпълнение (ЕС) No 808/2014. Освен това след заличаването на член 57 от Регламент за изпълнение (ЕС) No 809/2014 на Комисията (4), съдържащ правила относно развитието на стопанството и стопанската дейност, следва да бъдат опростени и правилата за бизнесплана, определени в Регламент за изпълнение (ЕС) No 808/2014.
 (4)
 Правилата относно финансовите инструменти бяха опростени. По-специално в член 49, параграф 4 от Регламент (ЕС) No 1305/2013 беше въведенa дерогация от приложимостта на критериите за подбор при операциите, подпомагани чрез финансови инструменти. Част 1, параграф 8 от приложение I към Регламент за изпълнение (ЕС) No 808/2014 следва да се приведе в съответствие с тази дерогация.
 (5)
 За да се избегне ненужната административна тежест, и по-специално честите изменения на плановете за финансиране, е необходимо да се уточни, че горната граница, свързана с превишаването на планираното финансово участие на ЕЗФРСР, представено във финансовия план на всяка програма, се изчислява на равнището на общия размер за всяка мярка.
 (6)
 В член 39а от Регламент (ЕС) No 1305/2013 се предвижда подпомагане за земеделските стопани чрез специфичен за сектора инструмент за стабилизиране на доходите, а в член 37 от същия регламент се разрешава подпомагане за застрахователни схеми в селското стопанство, които покриват производствени загуби, надхвърлящи 20 %